தேர்வு எழுத செல்லும் மாணவர்கள் இயல்பான நிலையில் தேர்வு மையத்திற்கு செல்வதற்கு பதிலாக ஒருவித பரபரப்புடன் நுழைந்தனர். துணைக்கு வந்த மாணவர்களின் பெற்றோர்கள் உள்ளே அனுமதிப்பார்களா திருப்பி அனுப்பிவிடுவார்களா என்கிற படபடப்புடன் சாலையிலியோ காத்திருந்தனர். இந்நிலையில் கோவை கேந்திரிய வித்தியலாய பள்ளியில் தேர்வு நடைபெற்றுக்கொண்டிருந்த சமயத்தில் திடீரென ஆம்புலன்சு ஒன்று தேர்வு மையத்திற்குள் சென்றதால் பரபரப்பு ஏற்பட்டது. இதில் அன்னூர் புளியம்பட்டியை சேர்ந்த மாணவர் ஒருவர் படபடப்பின் காரணமாக தேர்வு மையத்தில் மயக்கமடைந்தது தெரியவந்தது. இதனையடுத்து கோவை ரேஸ்கோர்ஸ் சாலையில் உள்ள தனியார் மருத்துவமனைக்கு கொண்டு வந்து தீவிரசிகிச்சை பிரிவில் அனுமதித்தனர். இதில் மாணவர் காலையில் உணவை எடுத்துக்கொள்ளாததும், பரபரப்புடனும் காணப்பட்டதால் மயக்கம் ஏற்பட்டுள்ளது என மருத்துவர்கள் தெரிவித்தனர்.